Kap. 222, 225, 226, 227, 228, 231, 252, 255, 256, 260, 280, 281, 283, 287, 288, 2410, 3225, 3256, 3280, 5310, 5617

Prop. 14 S

(2013–2014)
Proposisjon til Stortinget (forslag til stortingsvedtak)

Endringer i statsbudsjettet 2013 under Kunnskapsdepartementet

Tilråding fra Kunnskapsdepartementet 22. november 2013, godkjent i statsråd samme dag. (Regjeringen Solberg)

Dokumentet på regjeringen.no

1 Innledning

Kunnskapsdepartementet legger i kapittel 2 i denne proposisjonen frem forslag til endringer i enkelte bevilgninger i statsbudsjettet 2013. Departementet foreslår å øke utgiftene med til sammen 331,6 mill. kroner, inkludert lånetransaksjoner. Inntektene foreslås redusert med til sammen 779,1 mill. kroner, inkludert lånetransaksjoner.

2 Forslag til endringer i statsbudsjettet for 2013

Kap. 222 Statlige grunn- og videregående skoler og grunnskoleinternat

Post 01 Driftsutgifter

Direktoratet for økonomistyring (DFØ) har overtatt ansvaret for støttefunksjoner for Sameskolen i Midt-Norge. Det foreslås derfor å redusere bevilgningen med 55 000 kroner mot tilsvarende økning på kap. 1605 Direktoratet for økonomistyring post 01 Driftsutgifter i 2013.

Kap. 225 Tiltak i grunnopplæringen

Post 01 Driftsutgifter

Departementet foreslår å øke bevilgningen på posten med 4 mill. kroner som følge av flere eksamenskandidater i vårsemesteret enn tidligere anslått.

Post 63 Tilskudd til samisk i grunnopplæringen, kan overføres

Departementet foreslår å redusere bevilgningen med 3 mill. kroner. Hoveddelen av mindrebehovet skyldes et et mindreforbruk av studiehjemler for det samiske utdanningsområdet.

Post 64 Tilskudd til opplæring av unge asylsøkere og barn av asylsøkere

Det er i 2013 forventet en noe lavere aktivitet enn tidligere anslått på grunn av færre asylsøkere i mottak og omsorgssentre. Departementet foreslår å redusere bevilgningen med 317 000 kroner i 2013.

Post 67 Tilskudd til opplæring i finsk

Departementet foreslår å redusere bevilgningen på posten med om lag 0,4 mill. kroner. Reduksjonen skyldes lavere utgifter til studiehjemler enn forutsatt i budsjettet for 2013.

Post 72 Tilskudd til internasjonale utdanningsprogram og organisasjoner

Norges bidrag til EUs utviklings- og informasjonssenter for yrkesopplæringen, Cedefop, og kontingenten til Det europeiske språkrådet i Graz, er høyere enn lagt til grunn i Saldert budsjett 2013. Departementet foreslår å øke bevilgningen på posten med 0,2 mill. kroner.

Kap. 3225 Tiltak i grunnopplæringen

Post 04 Refusjon av ODA-godkjente utgifter

Departementet foreslår å redusere bevilgningen på posten med 8,2 mill. kroner. Mindrebehovet skyldes endrede prognoser for belegg i asylmottak og omsorgssentre, jf. omtale under kap. 225 post 64. Den forholdsmessig store reduksjonen i bevilgningsbehovet på posten sammenholdt med endringen på kap. 225 post 64, skyldes endrede forutsetninger for beregningsgrunnlaget for ODA-refusjon.

Kap. 226 Kvalitetsutvikling i grunnopplæringen

Post 21 Spesielle driftsutgifter, kan overføres

Kunnskapsdepartementet foreslår å redusere bevilgningen med 2 mill. kroner grunnet et noe lavere bevilgningsbehov enn antatt i gjeldende budsjett.

Post 50 Nasjonale sentre i grunnopplæringen

Nasjonalt senter for læringsmiljø og atferdsforskning ble opprettet 1. januar 2013 etter en sammenslåing av Lillegården kompetansesenter og Senter for atferdsforskning. Senteret har høyere utgifter til bl.a. lønn og infrastruktur i forbindelse med sammenslåingen enn lagt til grunn. Departementet foreslår på denne bakgrunn å øke bevilgningen på kap. 226, post 50 med 2 mill. kroner.

Post 62 Tilskudd for økt lærertetthet,

Kunnskapsdepartementet foreslår å redusere bevilgningen med 6,8 mill. kroner grunnet lavere bevilgningsbehov enn antatt i gjeldende budsjett.

Kap. 227 Tilskudd til særskilte skoler

Post 73 Tilskudd til opplæring i Kenya

Tilskuddet til opplæring ved Misjonærskolen i Kenya gis som en sats per elev innenfor gitt bevilgning. Basert på oppdatert elevtall per 1. oktober 2013, foreslår departementet å redusere bevilgningen på posten med 0,4 mill. kroner.

Kap. 228 Tilskudd til private skoler mv.

Post 70 Private grunnskoler, overslagsbevilgning

Basert på elevtelling 1. oktober 2013 anslås det et merbehov på posten på grunn av høyere elevtall enn det som er lagt til grunn i gjeldende budsjett. Departementet foreslår på denne bakgrunn å øke bevilgningen på posten med 126,5 mill. kroner.

Post 71 Private videregående skoler, overslagsbevilgning

Basert på elevtelling 1. oktober 2013 anslås det et merbehov på posten som skyldes høyere elevtall enn det som ble lagt til grunn i gjeldende budsjett. Departementet foreslår på denne bakgrunn å øke bevilgningen på posten med 18,4 mill. kroner.

Post 72 Private skoler godkjent etter kap. 4 i voksenopplæringsloven, overslagsbevilgning

Basert på elevtelling 1. oktober 2013 anslås det et merbehov på posten som skyldes høyere elevtall enn det som ble lagt til grunn i gjeldende budsjett. Departementet foreslår på denne bakgrunn å øke bevilgningen på posten med 3,9 mill. kroner.

Post 73 Private grunnskoler i utlandet, overslagsbevilgning

Basert på elevtelling 1. oktober 2013 anslås det et merbehov på posten som skyldes høyere elevtall enn det som ble lagt til grunn i gjeldende budsjett. Departementet foreslår på denne bakgrunn å øke bevilgningen på posten med 4,9 mill. kroner.

Post 74 Private videregående skoler i utlandet, overslagsbevilgning

Basert på elevtelling 1. oktober 2013 anslås det et merbehov på posten som skyldes høyere elevtall enn det som ble lagt til grunn i gjeldende budsjett. Departementet foreslår på denne bakgrunn å øke bevilgningen på posten med 0,6 mill. kroner.

Post 75 Private skoler for funksjonshemmede elever, overslagsbevilgning

Basert på elevtelling 1. oktober 2013 anslås det et merbehov på posten som skyldes høyere elevtall enn det som ble lagt til grunn i gjeldende budsjett. Departementet foreslår på denne bakgrunn å øke bevilgningen på posten med 13,4 mill. kroner.

Post 77 Den tyske skolen i Oslo, overslagsbevilgning

Basert på elevtelling 1.oktober 2013 anslås det et mindrebehov på posten som skyldes lavere elevtall enn det som ble lagt til grunn i gjeldende budsjett. Departementet foreslår på denne bakgrunn å redusere bevilgningen på posten med 170 000 kroner.

Kap. 231 Barnehager

Post 61 Investeringstilskudd, overslagsbevilgning

Investeringstilskuddet ble avviklet fra 1. januar 2012, men det er bevilget midler på posten i 2013 for å ta høyde for at det på grunn av etterslep eller klager ville bli utbetalt tilskudd i 2013. Fylkesmennenes rapportering av 12. september 2013 indikerer et lavere behov for midler til å håndtere utbetalinger som følge av etterslep og klager enn tidligere anslått. Departementet foreslår derfor å redusere bevilgningen på posten med om lag 7,4 mill. kroner.

Post 64 Tilskudd til midlertidige lokaler, overslagsbevilgning

Tilskuddet ble avviklet fra 1. januar 2012, men det er bevilget midler på posten i 2013 for å ta høyde for et etterslep ved behandlingen av søknader og utbetalinger som følge av at klager på tidligere vedtak om tilskudd, er innvilget. Fylkesmennenes rapportering av 12. september 2013 indikerer et lavere behov for midler på posten enn tidligere anslått. Departementet foreslår derfor å redusere bevilgningen på posten med om lag 6,2 mill. kroner.

Kap. 252 EUs program for livslang læring

Post 70 Tilskudd

Det foreslås å øke bevilgningen på posten med 7,3 mill. kroner, hovedsakelig som følge av endring i valutakurs.

Kap. 256 Vox, nasjonalt fagorgan for kompetansepolitikk

Post 21 Spesielle driftsutgifter

Det foreslås å øke bevilgningen på posten med 1 mill. kroner som følge av en oppjustering på kap. 3256 post 01 Inntekter fra oppdrag, jf. omtale under kap. 3256 post 01.

Kap. 3256 Vox, nasjonalt fagorgan for kompetansepolitikk

Post 01 Inntekter fra oppdrag

Det foreslår å øke bevilgningen på posten med 1 mill. kroner. Økningen skyldes økt oppdragsvirksomhet.

Kap. 260 Universiteter og høyskoler

Post 50 Statlige universiteter og høyskoler

I statsbudsjettet for 2013 er det bevilget 50 mill. kroner på posten til samarbeid, arbeidsdeling og konsentrasjon (SAK) i universitets- og høyskolesektoren. Sektoren har sluttet opp om SAK-politikken og tatt mange initiativ til samarbeid. Noen av prosessene har vært i regi av private aktører, herunder private høyskoler, faggrupper under Universitets- og høyskolerådet (UHR) og UNINETT AS. Departementet foreslår derfor å redusere bevilgningen med 2,1 mill. kroner mot en tilsvarende økning på kap. 281 post 70, jf. omtale under denne posten.

Kap. 280 Felles enheter

Post 21 Spesielle driftsutgifter (ny)

Nasjonalt organ for kvalitet i utdanningen (NOKUT) har som nasjonalt kontor for utdanningskvalitet koordinert Norges søknader til EU knyttet til arbeid med kvalifikasjonsrammeverket. NOKUT har fått innvilget 82 000 euro fra Europakommisjonen til dette arbeidet. Departementet foreslår å opprette en 21-post under kap. 280, og en tilsvarende motpost 01 under kap. 3280 for å inntektsføre midlene, jf. omtale også under kap. 3280 post 01.

Post 51 Drift av nasjonale fellesoppgaver

Departementet foreslår å overføre 47 000 kroner fra kap. 1560 Direktoratet for forvaltning og IKT post 22 Betaling av eID til private leverandører til post 51. Rammeoverføringen skyldes at kostnaden for bruk av eID på høyt sikkerhetsnivå i 2013 er lavere enn forventet for Samordna opptak.

Kap. 3280 Felles enheter

Post 01 Eksterne inntekter NOKUT (ny)

Det vises til omtale under kap. 280 post 21. Departementet foreslår å opprette en 21-post under kap. 280, og en tilsvarende motpost 01 under kap. 3280 for å inntektsføre NOKUTs innvilgede midler fra Europakommisjonen.

Kap. 281 Felles tiltak for universiteter og høyskoler

Post 01 Driftsutgifter, kan nyttes under post 70

For 2013 er det vedtatt bevilget 5 mill. kroner til et nytt strategisk forskningsprogram over kap. 281 post 70 for å møte behovet om mer kunnskap om universitets- og høyskolesektoren. Dette er en oppdragsbasert konsulenttjeneste som i tråd med statens kontoplan skal utbetales over en 01-post. Departementet foreslår derfor å øke posten med 5 mill. kroner mot en tilsvarende reduksjon på kap. 281 post 70, jf. også omtale under denne posten.

Det er for 2013 vedtatt 1 mill. kroner til FoU-virksomhet innen likestilling, kjønn og feminisme over kap. 281 post 70. Midlene lyses ut gjennom Norges forskningsråd og er utbetalt fra Kunnskapsdepartementet til Forskningsrådet over post 01. Departementet foreslår derfor å øke posten med 1 mill. kroner mot en tilsvarende reduksjon på kap. 281 post 70, jf. også omtale under denne posten.

Samlet foreslås det å øke bevilgningen på posten med 6 mill. kroner.

Post 70 Andre overføringer, kan nyttes under post 01

Det vises til omtale av SAK under kap. 260 post 50. Kunnskapsdepartementet foreslår en økning på posten med 2,1 mill. kroner mot en tilsvarende reduksjon på kap. 260 post 50.

Videre vises det til omtale av nytt strategisk forskningsprogram og FoU-virksomhet innen likestilling, kjønn og feminisme under kap. 281 post 01. Departementet foreslår en reduksjon på posten med 6 mill. kroner mot en tilsvarende økning på kap. 281 post 01.

Samlet foreslås det å redusere bevilgningen på posten med 3,9 mill. kroner.

Post 73 Tilskudd til internasjonale programmer

Bevilgningen på posten dekker medlemskontingenten for norsk deltakelse i EUs program Erasmus Mundus. Kontingenten betales i Euro. Det er et merbehov på posten grunnet endring i valutakurs. Kunnskapsdepartementet foreslår derfor en økning på posten med 2,3 mill. kroner.

Kap. 283 Meteorologiformål

Post 72 Internasjonale samarbeidsprosjekter

Kunnskapsdepartementet foreslår å redusere bevilgningen på posten med 0,9 mill. kroner. De fleste kontingentene til internasjonale organisasjoner er betalt, og mindrebehovet skyldes i hovedsak lavere kontingenter til enkelte av organisasjonene.

Kap. 287 Forskningsinstitutter og andre tiltak

Post 21 Spesielle driftsutgifter, kan overføres, kan nyttes under post 71

Det foreslås å redusere bevilgningen med 1,4 mill. kroner grunnet endringer i tidsplanen for gjennomføring av enkelte prosjekter og lavere bevilgningsbehov enn antatt i Saldert budsjett 2013.

Kap. 288 Internasjonale samarbeidstiltak

Post 72 Internasjonale grunnforskningsorganisasjoner

Kunnskapsdepartementet foreslår å øke bevilgningen med 6,5 mill. kroner. Økningen er knyttet til valutakursendringer.

Post 73 EUs rammeprogram for forskning, kan overføres

Kunnskapsdepartementet foreslår å øke bevilgningen med 114,3 mill. kroner. Økningen skyldes endring i valutakurs.

Post 74 Det europeiske instituttet for innovasjon og teknologi, kan overføres

Kunnskapsdepartementet foreslår å øke bevilgningen med 1,4 mill. kroner. Økningen skyldes endring i valutakurs.

Kap. 2410 Statens lånekasse for utdanning

Post 01 Driftsutgifter, kan nyttes under post 45

Departementet foreslår at det overføres 692 000 kroner fra kap. 1560 Direktoratet for forvaltning og IKT, post 22 Betaling av eID til private leverandører til post 01. Rammeoverføringen skyldes at kostnaden for bruk av eID på høyt sikkerhetsnivå til innlogging i Lånekassen i 2013 er lavere enn forventet.

Videre foreslår departementet at bevilgningen reduseres med 71 000 kroner som følge av forslaget om utdanningsstøtte til elever ved fremstående ballettutdanning i utlandet. Se omtale under post 50 Avsetning til utdanningsstipend.

Samlet foreslår departementet å øke bevilgningen på posten med 621 000 kroner.

Post 50 Avsetning til utdanningsstipend, overslagsbevilgning

Departementet foreslår å øke bevilgningen med 38 000 kroner til utdanningsstipend til elever ved spesielt fremstående ballettutdanninger i utlandet. Departementet har åpnet for støtterett til elever som tar ballettutdanning ved fremstående læresteder i land utenfor Norden med strenge krav til opptak, selv om utdanningen ikke regnes å være på nivå med norsk høyere utdanning.

Post 70 Utdanningsstipend, overslagsbevilgning

Det foreslås å redusere bevilgningen med 3,6 mill. kroner. Et merbehov på 20 mill. kroner skyldes flere mottakere av flyktningstipend og stipend til søkere med nedsatt funksjonsevne. Samtidig er det et mindrebehov på 23,6 mill. kroner som følge av færre mottakere av foreldre-stipend enn tidligere anslått.

Post 71 Andre stipend, overslagsbevilgning

Departementet foreslår å øke bevilgningen med 33 000 kroner til reisestipend og stipend til skolepenger til elever ved spesielt fremstående ballettutdanninger i utlandet. Se omtale under post 50 Avsetning til utdanningsstipend.

Post 72 Rentestøtte, overslagsbevilgning

Departementet foreslår å øke bevilgningen med 55,7 mill. kroner. Merbehovet skyldes høyere rente enn tidligere anslått.

Post 73 Avskrivinger, overslagsbevilgning

Departementet foreslår å redusere bevilgningen med 29,5 mill. kroner. Mindrebehovet skyldes forsinkelse i behandling av saker om ettergivelse for låntakere som er bosatt og utøver et yrke i Finnmark og utvalgte kommuner i andre fylker (Finnmarksordningen). Restansene vil bli behandlet i 2014.

Post 74 Tap på utlån

Departementet foreslår å øke bevilgningen med 30,6 mill. kroner. Merbehovet skyldes at flere saker enn tidligere anslått skal overføres til Statens Innkrevingssentral (SI).

Post 90 Økt lån- og rentegjeld, overslagsbevilgning

Departementet foreslår å øke bevilgningen med 184 000 kroner til utdanningslån og lån til skolepenger til elever ved spesielt fremstående ballettutdanninger i utlandet. Se omtale under post 50 Avsetning til utdanningsstipend.

Kap. 5310 Statens lånekasse for utdanning

Post 04 Refusjon av ODA-godkjente utgifter

Departementet foreslår å redusere bevilgningen med 1,7 mill kroner. Mindrebehovet skyldes omlegging av tidspunkt for refusjon av ODA-godkjente utgifter fra Utenriksdepartementet til Kunnskapsdepartementet, og har ikke praktisk betydning for ettergivelser ført på kap 2410 Statens lånekasse for utdanning post 73 Avskrivninger.

Post 90 Redusert lån og rentegjeld

Departementet foreslår å redusere bevilgningen med 14,8 mill. kroner. Reduksjonen skyldes i endringer i bevilgningsbehovet på kap 2410 Statens lånekasse for utdanning post 73 Avskrivinger og post 74 Tap på utlån. I tillegg har innbetalte avdrag har blitt noe høyere enn tidligere anslått.

Post 93 Omgjøring av studielån til stipend

Departementet foreslår å redusere bevilgningen med 865,8 mill. kroner. Reduksjonen skyldes endret budsjettering i forbindelse med omlegging av konverteringsordningen undervisningsåret 2013–2014. Denne omleggingen medfører at omgjøring av utdanningslån for høsten 2013 ikke gjøres før likningskontrollen for 2013 gjennomføres i 2014. Andelen omgjøring av lån fra tidligere år er langt lavere enn tidligere anslått. Mindrebehovet i 2013 vil i hovedsak forskyves til 2014, som er første år som omgjøring gjøres etter likningskontrollen.

Kap. 5617 Renter fra Statens lånekasse for utdanning

Post 80 Renter

Departementet forslår å øke bevilgningen med 93,9 mill. kroner. Endringen skyldes høyere rente enn tidligere anslått.

3 Andre saker

3.1 Statstilskudd til Worldskills Norway til å arrangere EM i yrkesfag – Euroskills i 2018

Kunnskapsdepartementet har mottatt søknad fra WorldSkills Norway (WSN) om statstilskudd på 54,6 mill. kroner til å arrangere Euroskills (europamesterskap i yrkesfag) på Lillehammer i 2018.

Euroskills er en yrkeskonkurranse for europeisk ungdom i alderen 18–25 år. Gjennom praktiske oppgaver konkurreres det i nærmere 45 ulike fag. Det er stor oppslutning hos partene i arbeidslivet om arrangementet og konkurransen har til nå vært godt besøkt. Kunnskapsdepartementet viser til at yrkeskonkurranser, i samspill med andre tiltak, markedsfører yrkesfagene på en positiv måte, slik at flere unge og voksne får kunnskap om de positive sidene ved å velge og å fullføre en yrkesfaglig utdanning. Norge har deltatt med egne landslag i europamesterskap og verdensmesterskap i yrkesfag i flere år og tatt medaljer på flere fagområder. I 2014 blir Euroskills arrangert i Frankrike. Euroskills i 2016 er tildelt Göteborg i Sverige.

Kunnskapsdepartementet foreslår at Stortinget gir Kunnskapsdepartementet fullmakt til å gi tilsagn om tilskudd på 54,6 mill. kroner til Worldskills Norway for å arrangere Euroskills på Lillehammer i 2018. Tilskuddet vil i hovedsak komme til utbetaling i 2018, men det legges også opp til å gi deler av tilskuddet til forberedelsene av arrangementet i årene 2014–2017. Det legges til grunn at tilsagnet kan justeres til kroneverdi for utbetalingsåret. Midlene kommer kun til utbetaling dersom Norge tildeles arrangementet.

Forslag til vedtak om tilsagn om statlig tilskudd til Worldskills Norway for å arrangere Euroskills på Lillehammer i 2018:

I

Stortinget samtykker i at Kunnskapsdepartementet i 2013 gir tilsagn om et statlig tilskudd på 54,6 mill. kroner til organisasjonen for forberedelse og gjennomføring av Euroskills i 2018 på Lillehammer. Det forutsettes at Worldskills Norway tildeles arrangementet.

3.2 Stikkordsfullmakt kap. 255 Tilskudd til freds- og menneskerettssentre, post 70 Senter for studier av Holocaust og livssynsminoriteter

I forbindelse med revidert nasjonalbudsjett 2013 fikk Senter for studier av Holocaust og livssynsminoriteter (HL-senteret) en engangsbevilgning på 20 mill. kroner til et prosjekt for vedlikehold og modernisering av utstillingen og til bedre utnyttelse av lokaler i Villa Grande, jf. Innst. 470 S (2012–2013) og Prop. 149 S (2012–2013). Det vil påløpe utgifter til prosjektet etter 2013. Det foreslås derfor å gi posten stikkordsfullmakten «kan overføres» i 2013.

Forslag til vedtak om å gi kap. 255 Tilskudd til freds- og menneskerettssentre, post 70 Senter for studier av Holocaust og livssynsminoriteter stikkordsfullmakten «kan overføres» i 2013:

II

Stortinget samtykker i at bevilgningen i statsbudsjettet for 2013 under kap. 255 Tilskudd til freds- og menneskerettssentre, post 70 Senter for studier av Holocaust og livssynsminoriteter, tilføyes stikkordet «kan overføres».

Tilråding

Kunnskapsdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2013 under Kunnskapsdepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2013 under Kunnskapsdepartementet i samsvar med et vedlagt forslag.

Forslag
til vedtak om endringer i statbudsjettet 2013 under Kunnskapsdepartementet

I

I statsbudsjettet for 2013 gjøres følgende endringer:

Utgifter:

Kap.

Post

Formål

Kroner

222

Statlige grunn- og vidaregående skoler og grunnskoleinternat

01

Driftsutgifter, nedsettes med

55 000

fra kr 88 740 000 til kr 88 629 000

225

Tiltak i grunnopplæringen

01

Driftsutgifter, forhøyes med

3 955 000

fra kr 174 420 000 til kr 178 375 000

63

Tilskudd til samisk i grunnopplæringen, kan overføres, nedsettes med

3 029 000

fra kr 52 919 000 til kr 49 890 000

64

Tilskudd til opplæring av unge asylsøkere og barn av asylsøkere, nedsettes med

317 000

fra kr 125 975 000 til kr 125 658 000

67

Tilskudd til opplæring i finsk, nedsettes med

440 000

fra kr 7 958 000 til kr 7 518 000

72

Tilskudd til internasjonale utdanningsprogram og organisasjoner, forhøyes med

193 000

fra kr 5 296 000 til kr 5 489 000

226

Kvalitetsutvikling i grunnopplæringen

21

Spesielle driftsutgifter, kan overføres, nedsettes med

2 000 000

fra kr 1 158 190 000 til kr 1 156 190 000

50

Nasjonale sentre i grunnopplæringen, forhøyes med

2 000 000

fra kr 72 382 000 til kr 74 382 000

62

Tilskudd for økt lærertetthet, nedsettes med

6 765 000

fra kr 157 000 000 til kr 150 235 000

227

Tilskudd til særskilde skoler

73

Tilskudd til opplæring i Kenya, nedsettes med

423 000

fra kr 1 186 000 til kr 763 000

228

Tilskudd til private skoler mv.

70

Private grunnskoler, overslagsbevilgning, forhøyes med

126 532 000

fra kr 1 397 510 000 til kr 1 524 042 000

71

Private vidaregående skoler, overslagsbevilgning, forhøyes med

18 358 000

fra kr 1 300 775 000 til kr 1 319 133 000

72

Private skoler godkjent etter kap. 4 i voksenopplæringsloven, overslagsbevilgning, forhøyes med

3 888 000

fra kr 133 667 000 til kr 137 555 000

73

Private grunnskoler i utlandet, overslagsbevilgning, forhøyes med

4 914 000

fra kr 97 338 000 til kr 102 252 000

74

Private vidaregående skoler i utlandet, overslagsbevilgning, forhøyes med

600 000

fra kr 23 619 000 til kr 24 219 000

75

Private skoler for funksjonshemmede elever, overslagsbevilgning, forhøyes med

13 413 000

fra kr 207 412 000 til kr 220 825 000

77

Den tyske skolen i Oslo, overslagsbevilgning, nedsettes med

170 000

fra kr 12 137 000 til kr 11 967 000

231

Barnehager

61

Investeringstilskudd, overslagsbevilgning, nedsettes med

7 440 000

fra kr 10 000 000 til kr 2 560 000

64

Tilskudd til midlertidige lokaler, overslagsbevilgning, nedsettes med

6 170 000

fra kr 6 500 000 til kr 330 000

252

EUs program for livslang læring

70

Tilskudd, forhøyes med

7 293 000

fra kr 242 402 000 til kr 249 695 000

256

Vox, nasjonalt fagorgan for kompetansepolitikk

21

Spesielle driftsutgifter, forhøyes med

1 000 000

fra kr 15 962 000 til kr 16 962 000

260

Universiteter og høyskoler

50

Statlige universiteter og høyskoler, nedsettes med

2 100 000

fra kr 26 462 684 000 til kr 26 460 584 000

280

Felles enheter

21

Spesielle driftsutgifter, bevilges med

10 000

51

Drift av nasjonale fellesoppgaver, forhøyes med

47 000

fra kr 107 337 000 til kr 107 384 000

281

Felles tiltak for universiteter og høyskoler

01

Driftsutgifter, kan nyttes under post 70, forhøyes med

6 000 000

fra kr 146 341 000 til kr 152 341 000

70

Andre overføringer, kan nyttes under post 01, nedsettes med

3 900 000

fra kr 121 132 000 til kr 117 232 000

73

Tilskudd til internasjonale program, forhøyes med

2 290 000

fra kr 18 296 000 til kr 20 586 000

283

Meteorologiformål

72

Internasjonale samarbeidsprosjekter, nedsettes med

919 000

fra kr 52 619 000 til kr 51 700 000

287

Forskningsinstitutter og andre tiltak

21

Spesielle driftsutgifter, kan overføres, kan nyttes under post 71, nedsettes med

1 409 000

fra kr 11 114 000 til kr 9 705 000

288

Internasjonale samarbeidstiltak

72

Internasjonale grunnforskningsorganisasjoner, forhøyes med

6 524 000

fra kr 196 956 000 til kr 203 480 000

73

EUs rammeprogram for forskning, kan overføres, forhøyes med

114 262 000

fra kr 1 462 128 000 til kr 1 576 390 000

74

Det europeiske instituttet for innovasjon og teknologi, kan overføres, forhøyes med

1 409 000

fra kr 18 811 000 til kr 20 220 000

2410

Statens lånekasse for utdanning

01

Driftsutgifter, kan nyttes under post 45, forhøyes med

621 000

fra kr 314 223 000 til kr 314 844 000

50

Avsetning til utdanningsstipend, overslagsbevilgning, forhøyes med

38 000

fra kr 5 454 730 000 til kr 5 454 768 000

70

Utdanningsstipend, overslagsbevilgning, nedsettes med

3 582 000

fra kr 3 096 177 000 til kr 3 092 595 000

71

Andre stipend, overslagsbevilgning, forhøyes med

33 000

fra kr 705 379 000 til kr 705 412 000

72

Rentestøtte, overslagsbevilgning, forhøyes med

55 696 000

fra kr 859 063 000 til kr 914 759 000

73

Avskrivinger, overslagsbevilgning, nedsettes med

29 480 000

fra kr 485 620 000 til kr 456 140 000

74

Tap på utlån, forhøyes med

30 558 000

fra kr 259 000 000 til kr 289 558 000

90

Økt lån og rentegjeld, overslagsbevilgning, forhøyes med

184 000

fra kr 20 725 285 000 til kr 20 725 469 000

II

Inntekter:

Kap.

Post

Formål

Kroner

3225

Tiltak i grunnopplæringen

04

Refusjon av ODA-godkjente utgifter, forhøyes med

8 242 000

fra kr 45 477 000 til kr 53 719 000

3256

Vox, nasjonalt fagorgan for kompetansepolitikk

01

Inntekter ved oppdrag, forhøyes med

1 000 000

fra kr 10 336 000 til kr 11 336 000

3280

Felles enheter

01

Eksterne inntekter NOKUT, bevilges med

10 000

5310

Statens lånekasse for utdanning

04

Refusjon av ODA-godkjente utgifter, nedsettes med

1 710 000

fra kr 24 000 000 til kr 22 290 000

90

Redusert lån og rentegjeld, nedsettes med

14 781 000

fra kr 7 788 856 000 til kr 7 774 075 000

93

Omgjøring av studielån til stipend, nedsettes med

865 755 000

fra kr 2 939 183 000 til kr 2 073 428 000

5617

Renter fra Statens lånekasse for utdanning

80

Renter, forhøyes med

93 946 000

fra kr 3 491 960 000 til kr 3 585 906 000